انَنت ناگ

انَنت ناگ  یعنی ناگَن ہُنٛد گَرٕ (اننت: ختم نہ گَسن وۄل) یا اِسلام آباد چھُ رِیاسَتھ جۆم تہٕ کٔشیٖر کِہ انَنت ناگ ضِلُک اَکھ شَہَر۔ یہٕ چھُہ ریاستُک تجارتی تہٕ مٲلی رازدٲنؠ یوان مانٕنہٕ۔

تَوٲریٖخ
اننتناگ چھُہ اَکھ قدیم شَہَر یُس ۵٠٠٠ قبل مسیح دوران وجودَس مَنٛز آو۔ شہرَن چھہ وادی ہِنٛزؠن  باقیَن حصَن پٲٹؠ واریا تبدیلی وُچھ مٕژ۔ اَز چھہ نہٕ شہرَس مَنٛز مارتند مندِر علاوٕ کہنؠ تہِ اہم قدیم عمارت موجود۔ چارلز ون ہوگلَس ۱۸۳۵ مَنٛز جمو و کشمیر کِس دورَس دوران  مغل زمانکؠبرباد گَمتؠ کینژھَن سمارکَن ہُنٛد پتہ لۄگمُت۔ مارتند مندِر چھُ آثار قدیمہ کؠن اہم ترین عمارتَن مَنٛز شٲمل گسان۔

 جغرافیہ
اننتناگ چھُ 33.73 N 75.15 E  پؠٹھ واقع۔ سطح سَمندَر پؠٹھ چھُ اَمٮُ۪ک تھَزر ۵۲۵۴ فٕٹہٕ یا ۱۶۰۱ میٖٹر۔ یہٕ چھُ دارالحکوٗمَتھ سرینگر پؠٹھ ۳۳ میٖل دور۔ یہٕ شَہَر چھُ ناگبل، ملٗکناگ، کاڈیپطرہ، چینی چوک، دونی پاوا، سرنا بالا، جنگلات منٛڈی، کھنابل، مارتند، ڈانگرپورہ وعیرہ علاقِن پؠٹھ مشتمل۔ ۲۰۰۱ کہِ مردم شمٲری مطابق چھہ ضلٕچ کُل آبٲدی ۱۸۳۴۳۷۔

 جایہِ 

مسجد بابا داوٗد کھکی چھےٚ شَہَرس مَنٛز پرٛانؠو قدیم ترین مسجدو مَنٛز اَکھ یۄس لگ بگ 1400 عیسوی مَنٛز بناونہٕ آمٕژ ٲس ۔

مارٹنڈ آفتاب مندر چھ کٔشیٖرِ ہُنٛد اَکھ اَہَم آثارِ قدیم مقامو مَنٛز اَکھ یُس لگ بگ 500 عیسوی مَنٛز بَناونہٕ آو ۔ یہِ مندر چھ اننت ناگ پؠٹھ 9 کلومیٖٹر مشرق - شمال مشرق تہٕ مٹن پؠٹھ جنوبس مَنٛز کہربلس مَنٛز واقع ۔ یہِ مشہوٗر آفتاب مندر اوس شاہمیری خاندانٕک حُکمران سکندر بوتھشیکنن تباہ کوٚرمُت ۔

 تٲلیٖم 

شَہَرس مَنٛز چھِ واریاہ پرٛایمیٚری میڈل سیکنڈری تہٕ ہایر سیکنڈری سکوٗل ۔ اعلی تٲلیم مَنٛز چھِ یِم ادارٕ قٲبِلہ ذکر:

 یونیورسٹی آف کشمیر ساؤتھ کیمپس اننت ناگ
 گورنمنٹ میڈیکل کالج ، اننت ناگ
 صنعتی ٹریننگ انسٹی ٹیوٹ - اننت ناگ
 گورنمنٹ ڈگری کالج فار بوائز اننت ناگ
 گورنمنٹ کالج فار ووٗیمن - اننت ناگ
 گورنمنٹ بوائز ماڈل ہائر سیکنڈری سکوٗل براک پور اننت ناگ
 الہاد کالج آف ایجوکیشن ، اننت ناگ
 جامیا کالج آف ایجوکیشن - اننت ناگ
 گورنمنٹ پولی ٹیکنک کالج اننت ناگ

حَوالہٕ

زٲژ:جۆم تہٕ کٔشیٖر ہٕنٛدؠ شَہَر
زٲژ:اَنَنت ناگ